נגה קרונפלד-שור

נגה קרונפלד-שור (נולדה ב־14 בדצמבר 1964) היא פרופסור מן המניין בבית הספר לזואולוגיה ובית ספר סגול למדעי המוח באוניברסיטת תל אביב, ופרופסור נלווה בפקולטה לרפואה באוניברסיטת מונש באוסטרליה. מכהנת כמדענית הראשית של המשרד להגנת הסביבה. מחקריה עוסקים בפיזיולוגיה אקולוגית וסביבתית, בין השאר בחקר השעון הביולוגי בבעלי חיים ובאדם. קרונפלד-שור נולדה בכפר שמריהו כנגה קרונפלד, בת בכורה לימימה (ג'ימי) ואמיתי קרונפלד, ולה שני אחים ושתי אחיות. למדה בתיכון לחינוך סביבתי במדרשת בן-גוריון. שירתה בצה"ל כמדריכה בבית ספר שדה עין גדי של החברה להגנת הטבע. לקרונפלד-שור תואר ראשון בביולוגיה, תארים שניים בזואולוגיה ובמנהל מערכות בריאות, תעודת הוראה ותואר שלישי (דוקטורט) בזואולוגיה, כולם באוניברסיטת תל אביב. את לימודי הפוסט-דוקטורט למדה באוניברסיטת בוסטון, ארצות הברית. עם חזרתה לישראל השתתפה במשך שנה בתוכנית העמיתים לפיתוח מנהיגות סביבתית וחברתית של מרכז השל לקיימות. בשנת 2001 התקבלה לאוניברסיטת תל אביב כחברת סגל אקדמי במלגת אלון. במהלך השנים כיהנה כראש המחלקה וראש בית הספר לזואולוגיה, מנהלת אקדמית של הגן למחקר זואולוגי, ראש התכנית לתואר שני באקולוגיה וסביבה, ועוד. בשנים 2003–2005 הייתה חברה בוועד המנהל של החברה לזואולוגיה בישראל. בשנים 2005–2007 הייתה חברת הוועד המנהל של החברה להגנת הטבע. בשנים 2009–2014 הייתה יו"ר הוועדה המדעית מקצועית של מליאת רשות הטבע והגנים וחברת מליאת רשות הטבע והגנים. בשנים 2008–2015 הייתה חברת מועצת גדרה וראש ועדת איכות הסביבה. בשנים 2017–2020 הייתה חברה במועצת גנים ושמורות. 2017–2020 חברה בוועדה המייעצת של Compassionate Conservation Middle East, 2018-2020 וב־2018–2020 חברה בוועדת ההיגוי של הפורום לתזונה בת קיימא. בשנת 2020 הייתה אחת משני המועמדים הסופיים לתפקיד רקטור אוניברסיטת תל אביב, אך לא נבחרה. בינואר 2021 מונתה למדענית הראשית של המשרד להגנת הסביבה. במקביל, היא מכהנת כחברת סגל בכיר בבית הספר לזואולוגיה ובבית ספר סגול למדעי המוח באוניברסיטת תל אביב, ופרופסור נלווה בפקולטה לרפואה באוניברסיטת מונש באוסטרליה. נוסף על כך, היא חברה בוועדת ההיגוי לשימור ופיתוח אוספי הטבע הלאומיים באוניברסיטאות המחקר בישראל מטעם האקדמיה הלאומית הישראלית למדעים, חברה בוועדה המדעית העליונה של מוזיאון הטבע ע"ש שטיינהרדט.ומשמשת כחברה בוועד המנהל של הארגון האירופאי לחקר שעונים ביולוגיים. בשנת 2023 נבחרה להיות אחת מאנשי הסביבה של האגודה הישראלית לאקולוגיה ולמדעי הסביבה. פרסמה מעל 100 מאמרים מדעיים, והנחתה מעל 50 תלמידים לתארים מתקדמים. בשנת 2024 תמכה וליוותה פרופ' נגה קרונפלד-שור המדענית הראשית של משרד להגנת הסביבה ובשיתוף משרד הבריאות – מחקר חדש שבחן את הקשרים בין חשיפה לחלקיקים נשימים עדינים PM2.5 במהלך היריון לבין תוצאי לידה בהשוואה בין האוכלוסייה במפרץ חיפה לשאר הארץ. ביולי 2024 בתום כהונה בת 4 שנים שבהן שימשה כמדענית הראשית של המשרד להגנת הסביבה, סיימה פרופ' נגה קרונפלד-שור את תפקידה וחוזרת לשורות אוניברסיטת תל אביב לקראת פתיחת שנת הלימודים הבאה. במסגרת האוניברסיטה, תקים פרופ' קרונפלד-שור בית ספר חדש על פקולטאי לסביבה וקיימות, ותמשיך לקדם את הסביבה מהאוניברסיטה. נגה קרונפלד-שור נשואה לרונן שור, ולהם ארבעה ילדים. בשנת 2013 זכתה המשפחה בפרס מטעם ynet בתחרות "המשפחה הירוקה של המדינה" מאמרים באתר אוניברסיטת תל אביב Kronfeld-Schor, N., Stevenson, T., Nickbakhsh, S., Schernhammer, E.S., Dopico, X.C., Dayan, T., Martinez, M., Helm, B. Drivers of infectious disease seasonality: possible implications for coronavirus disease. Journal of Biological Rhythms. 2021. Bilu, C., Einat, H., Zimmet, P., Vishnevskia-Dai, V., and Kronfeld-Schor, N. Beneficial effects of daytime high-intensity light exposure on daily rhythms, metabolic state and affect. Scientific Reports 2020. Amichai, E. and Kronfeld-Schor, N. Artificial Light at Night Promotes Activity Throughout the Night in Nesting Common Swifts (Apus apus). Scientific reports, 9(1), p.11052. 2019. Levy O, Dayan T, Porter PW, and Kronfeld-Schor N. Time and ecological resilience: Can diurnal animals compensate for climate change by shifting to nocturnal activity? Ecological Monographs. 2018 Kronfeld-Schor N., Visser M.E, Salis L, van Gils J.A. Chronobiology of interspecific interactions in a changing world. Philosophical transactions of the Royal Society of London B 372(1734), DOI 10.1098/rstb.2016.0248. 2017. Bilu C., Einat H., Kronfeld-Schor, N. Utilization of Diurnal Rodents in the Research of Depression. Drug development research. 2016. Levin, E., Plotnik, B., Amichai, A., Braulke, L. J, Landau S., Yom-Tov Y., and Kronfeld-Schor, N. Subtropical mouse-tailed bats use geothermally- heated caves for winter hibernation. Proceedings of the Royal Society of London B DOI: 10.1098/rspb.2014.2781. 2015. בשנת 1997 זכתה במלגת רוטשילד ומלגת פולברייט לפוסט-דוקטורט. בשנת 2002 זכתה במלגת אלון למדענים צעירים מצטיינים מהמועצה להשכלה גבוהה בשנת 2013 זכתה בפרס "המשפחה הירוקה" מטעם ynet בשנת 2016 זכתה בפרס גוטווירט לחקר סוכרת מסוג 2 בשנת 2019 זכתה בפרס גווינר של החברה האירופאית לחקר שעונים ביולוגיים בשנת 2021 זכתה בתואר עמיתת כבוד מהמרכז האקדמי רופין לתרומתה ארוכת השנים לקידום המחקר התאורטי והיישומי בתחום הסביבה והאקולוגיה בישראל ובעולם. בשנת 2021 נבחרה על ידי האתר ISRAEL21c לרגל ועידת האומות המאוחדות לשינוי אקלים 2021 בגלאזגו, לאחת מתוך 20 מנהיגים הישראלים הפועלים לטובת בלימת משבר האקלים. מדיה וקבצים בנושא נגה קרונפלד-שור בוויקישיתוף דף אישי באתר אוניברסיטת תל אביב נגה קרונפלד-שור, ברשת החברתית פייסבוק נגה קרונפלד-שור, ברשת החברתית LinkedIn נגה קרונפלד-שור, באתר ResearchGate נגה קרונפלד-שור, באתר גוגל סקולר נגה קרונפלד-שור, באתר Academia.edu אתר המעבדה פיזיולוגיה אקולוגית ואבולוציונית יעל (פרוינד) אברהם, ‏חמישית משטח כדור הארץ נגועה ב"זיהום אור", בעיתון מקור ראשון, 26 במרץ 2018 איילת שני, אין כמעט מקום בארץ שאפשר לחוות בו חושך אמיתי, באתר הארץ, 24 באוגוסט 2017 המעבדה עם גיל מרקוביץ: שעונים ביולוגיים "כאן" תאגיד השידור הישראלי חוקרות מעוררות השראה הפקולטה למדעי החיים מהרצאותיה ומאמריה: על השלכות השימוש בשעון קיץ השעון הביולוגי והשפעתו על נדידת ציפורים החורף מגיע, הרצאת אתנחתא אוניברסיטת תל אביב לכבוד יום האישה, אוניברסיטת תל אביב הרצאה על שעונים ביולוגיים, אוניברסיטת תל אביב מה זה מוזה במעבדה, שעונים ביולוגיים מדענית ראשית של המשרד להגנת הסביבה אילנה קוריאל, אוניברסיטת ת"א בחרה רקטור ועוררה סערה: "20 שנה בלי אישה", באתר ynet, 12 בספטמבר 2020 אילנה קוריאל, מאונ' ת"א לסביבה: מדענית ראשית חדשה במשרד להגנת הסביבה, באתר ynet, 18 בינואר 2021 בוועדה המדעית של מוזיאון לטבע ע"ש שטיינהרדט צבי, רומי בן; זווית (2023-10-06). "22 הנבחרים: אלו אנשי הסביבה של ישראל השנה". Ynet. נבדק ב-2024-05-05. המשרד להגנת הסביבה, מחקר חדש: חשיפה לחלקיקים נשימים עדינים במהלך היריון, ‏05.08.2024 מאיר תורג'מן, "ממחזרים הכל, גם בדיחות ישנות", באתר ynet, 6 בינואר 2013 פרסים: פולברייט, רוטשילד ואלון עמיתת כבוד מהמרכז האקדמי רופין 20 המנהיגים הישראלים הפועלים לטובת בלימת משבר האקלים